आप सोच रहे होंगे आज यह कौए की कहानी क्यों? पहले हमारे आस- पास गौरैया, कौआ, तोता, मैना, कबूतर आदि विभिन्न प्रजाति के पक्षी दिखाई देते थे। जिनको देख- देखकर ढेरों प्रेरणा दायक कहानियाँ बन जाया करती थी। बच्चे उन्हें प्रत्यक्ष अपने सामने देखकर कहानी का आशय भी बहुत जल्दी समझ जाया करते थे। पर आज तो परिस्थिति बदल गई है। हमने अपनी थोड़ी सी खुशी के लिए अपने आस- पास के पेड़, जंगल काट दिए है। जब पेड़ ही नहीं हैं तो भला हमारे जन- जीवन में घुले- मिले ये पंछी भी कैसे नकार आएँगे? क्या हम अपनी आने वाली पीढ़ी को पुस्तकों में चित्र दिखाकर यह बताएँगे कि देखो यह कौआ है... यह प्रजाति अब विलुप्त हो गई है।